Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 984

c) A d) és az e) pontban foglaltak figyelembevételével „nemzeti szabadalmi iratok” a következõk: (i) az egykori német Reichspatentamt által, valamint Franciaországban, Japánban, az egykori Szovjetunióban, Svájcban (csak német és francia nyelven), az Egyesült Királyságban, valamint az Amerikai Egyesült Államokban 1920-ban és ezt az évet követõen megadott szabadalmak; (ii) a Német Szövetségi Köztársaságban és az Orosz Föderációban megadott szabadalmak; (iii) az (i) és az (ii) alpontban említett országokban 1920-ban és ezt az évet követõen közzétett szabadalmi bejelentések, ha vannak ilyenek; (iv) az egykori Szovjetunióban megadott szerzõi tanúsítványok; (v) a Franciaországban megadott hasznossági tanúsítványok, valamint az ilyen tanúsítványok megadására irányuló közzétett bejelentések; (vi) bármely más országban az 1920. évet követõen megadott olyan szabadalmak, valamint az 1920. évet követõen közzétett olyan szabadalmi bejelentések, amelyek angol, francia, német vagy spanyol nyelven készültek, és nem tartalmaznak elsõbbségi igényt, feltéve, hogy az érintett ország nemzeti hivatala ezeket az iratokat elkülöníti, és a nemzetközi kutatási szervek rendelkezésére bocsátja.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes